คือ มารู้อาการตอนเราสระผมแล้วเราต้องนวดผม มันกดไปโดนหนังหัวด้านขวาบริเวณเหนือหูกดแล้วเจ็บเหมือนกดแผลช้ำ แต่พอเราลองเอาไฟฉายส่องดู ทั้งให้แม่ช่วยส่องดูด้วย มันไม่มีรอยแผลรอยช้ำอะไรเลย ไม่ใช่สิวด้วย เป็นมาประมาณสองอาทิตย์แล้วครับ แล้วก็ศีรษะไม่น่าไปกระทบอะไรมาเลย เท่าที่จำได้เลยสงสัยว่า อาการเจ็บนี้มันคืออะไร จะหายไปเมื่อไหร่ หายเองได้ไหม ทำยังไงถึงจะหาย แล้วมันเป็นที่ข้างนอกกระโหลกหรือด้านในกระโหลก (แต่คิดว่าน่าจะด้านนอกกระโหลก)เป็นกังวลกับเรื่องนี้มากๆขอบครับ
สวัสดีค่ะ อาการเจ็บตรงศีรษะข้างขวาเหนือหูดังกล่าวมานั้น อาจจะเกิดจากการตึงตัวของกล้ามเนื้อรอบๆหนังศีรษะจากการใช้งานระหว่างวัน แต่ส่วนใหญ๋มักจะเป็นการปวดตื้อๆรอบๆหนังศีรษะ เป็นมากช่วงเย็น สาเหตุอื่นๆเช่น การมีรูขุมขนอักเสบ หรือก้อนไขมันที่มีการติดเชื้อ ฝีที่หนังศีรษะ ก้อนเลือดที่คั่งอยู่กรณีมีประวัติกระทบกระแทก เป็นต้นจากประวัติที่ให้มานั้น อาจจะยังบอกได้ยาก เพราะไม่มีประวัติอะไรกระตุ้นชัดเจน การตรวจร่างกายจึงอาจจะสำคัญในกรณีนี้ แนะนำไปพบแพทย์เพื่อตรวจร่างกายเพิ่มเติมดูอีกครั้งถ้ากังวลมาก ว่ามีรอยโรคใดๆในบริเวณที่กดเจ็บหรือไม่ ร่วมกับตรวจร่างกายทางระบบประสาทที่เกี่ยวข้อง แต่จากที่ฟังเบื้องต้น ไม่น่าจะเป็นโรคในสมองแต่อย่างใด เพราะส่วนใหญ่จะไม่ค่อยทำให้เจ็บปวดแค่เฉพาะที่ค่ะ เบื้องต้นไม่ไปกดบริเวณดังกล่าวเองบ่อยๆ ระวังการกระทบกระแทกที่ศีรษะ